2025 בארצות הברית

**[[2025]] ב[[ארצות הברית]]** היא השנה בה תחגוג ארצות הברית 249 שנה מיום היווסדה.

## הנהגה
* נשיא ארצות הברית: ג'ו ביידן (עד 20 בינואר), דונלד טראמפ (החל מ-20 בינואר)
* סגן נשיא ארצות הברית: קמלה האריס (עד 20 בינואר), ג'יי. די. ואנס (החל מ-20 בינואר)
* יושב ראש בית הנבחרים של ארצות הברית: מייק ג'ונסון
* מנהיג הרוב של הסנאט: צ'אק שומר (עד 3 בינואר), ג'ון ת'ון (החל מ-3 בינואר)
* הקונגרס של ארצות הברית: 118 (עד 3 בינואר), 119 (החל מ-3 בינואר)

## אירועים בולטים
[260px|ממוזער|20 בינואר – [ההשבעה השנייה של דונלד טראמפ לנשיאות ארצות הברית]]
* 1 בינואר – הפיגוע המשולב בניו אורלינס: חמישה עשר בני אדם נהרגו ועוד 36 נפצעו במהלך פיגוע דריסה וירי שבוצע ברחוב בורבון בניו אורלינס שבלואיזיאנה.
* 9 בינואר – נערכה ההלוויה הממלכתית של הנשיא לשעבר ג'ימי קרטר ב בוושינגטון די. סי.
* 19 בינואר – האפליקציות הסיניות טיקטוק, CapCut , Lemon8  ו-Marvel Snap נחסמו בכל חנויות האפליקציות בארצות הברית, בהתאם לחקיקה של בית הנבחרים האמריקאי האוסרת על כל פעילות של חברת ByteDance בתחומי בארצות הברית. לאחר מספר שעות, הוסרה החסימה מטיקטוק, בעקבות הודעת הנשיא הנבחר דונלד טראמפ כי יחתום על צו נשיאותי שיעכב את האיסור הפדרלי על האפליקציה.
* 20 בינואר – השבעתו של דונלד טראמפ לכהונתו השנייה כנשיא ארצות הברית.
* 20 בינואר – מעל ל-1,500 מהאנשים שהשתתפו בהסתערות על הקפיטול ב-6 בינואר 2021 קיבלו מטראמפ חנינה ביום השבעתו.
* 21 בינואר – הנשיא האמריקני דונלד טראמפ מכריז על הקמת פרויקט "סטארגייט" לבינה מלאכותית במסגרתו הממשל האמריקני ישקיע בפרויקט 500 מיליארד דולרים במשך ארבע שנים.
* 29 בינואר – האסון האווירי מעל נהר הפוטומק: מטוס נוסעים מדגם בומברדייה CRJ700 של חברת התעופה אמריקן איגל  התנגש במסוק מדגם סיקורסקי UH-60 בלאק הוק של צבא ארצות הברית מעל נהר הפוטומק בקרבת נמל התעופה רונלד רייגן וושינגטון נשיונל בוושינגטון די. סי..
* 4 בפברואר – הנשיא טראמפ הצהיר לראשונה שארצות הברית צפויה להשתלט על רצועת עזה במסגרת הסכם אמריקני-ישראלי, שלתושבים הפלסטינים ברצועת עזה לא תהיה ברירה אלא לעזוב למדינות אחרות בעולם, ושהצבא האמריקני יהיה אחראי על שיקום עזה במטרה להפוך את רצועת עזה ל"ריביירה של המזרח התיכון" עבור "אנשי העולם".
* 10 בפברואר – מלחמת הסחר באמריקה הצפונית: הנשיא טראמפ חותם על צו ביצועי המטיל מכס של 25% על כל היבוא של אלומיניום ופלדה לארצות הברית.
* 10 בפברואר – מנכ"ל חברת OpenAI, סם אלטמן, דוחה הצעה של 97.4 מיליארד דולר לרכישת החברה על ידי קבוצת משקיעים בראשות אילון מאסק.
* 11 בפברואר – מלך ירדן עבדאללה השני פוגש את הנשיא טראמפ בוושינגטון די. סי. לשיחות המתמקדות בהצעתו של טראמפ לפינוי של האוכלוסייה הפלסטינית מרצועת עזה ולהשתלטות של ארצות הברית על רצועת עזה בעקבות כך, כאשר הנשיא טראמפ מאיים למנוע העברת סיוע לירדן ומצרים אם לא יסכימו להצעה.
* 12 בפברואר – לאחר שקיים שיחת טלפון עם נשיא רוסיה ולדימיר פוטין, הנשיא האמריקני דונלד טראמפ ציין שהמשא ומתן לסיום מלחמת אוקראינה–רוסיה יחל באופן מיידי.
* 13 בפברואר – משרד האוצר האמריקני מטיל סנקציות על כרים קאן, התובע הראשי בבית הדין הפלילי הבין-לאומי, על החלטתו לחקור את ראש ממשלת ישראל בנימין נתניהו ושר הביטחון יואב גלנט בנוגע להתנהלותם במלחמת חרבות ברזל.
* 18 בפברואר – ארצות הברית ורוסיה מתחילות בשיחות בערב הסעודית לסיום מלחמת אוקראינה–רוסיה, ללא השתתפות אירופית או אוקראינית. המשלחות מסכימות להתחיל בתהליך המשא ומתן לסיום המלחמה, ולנרמל את הקשרים הדיפלומטיים והכלכליים בין ארצות הברית ורוסיה.
* 18 בפברואר – הנשיא האמריקני דונלד טראמפ מאשים את אוקראינה בפתיחת המלחמה מול רוסיה וקרא לערוך בהקדם בחירות חדשות לנשיאות אוקראינה - החלטה שארצות הברית הסכימה לה במסגרת ההסכם שלה עם רוסיה.
260px|ממוזער|28 בפברואר – הפגישה השנויה במחלוקת בין טראמפ וזלנסקי בחדר הסגלגל אשר שודרה בשידור חי
* 28 בפברואר – פגישת טראמפ-זלנסקי בחדר הסגלגל ב-2025:  בפגישה שנויה במחלוקת שהתקיימה בחדר הסגלגל בין דונלד טראמפ ונשיא אוקראינה וולודימיר זלנסקי, ואשר שודרה בשידור חי ברשתות טלוויזיה שונות בעולם, טראמפ וסגן הנשיא ג'יי. די. ואנס מתחו ביקורת חריפה על זלנסקי, ועל נכונותה של אוקראינה להוביל לסיום המלחמה. זלנסקי מצידו דרש ערבויות ביטחוניות שיבטיחו שרוסיה לא תחדש את הפלישה בעתיד לפני שהוא יוכל להתחייב להפסקת אש.
* 1 במרץ – הנשיא האמריקני טראמפ חותם על צו ביצועי הקובע שהשפה האנגלית היא השפה הרשמית של ארצות הברית.
* 4 במרץ – הממשל האמריקני מכריז על השעיית הסיוע הצבאי לאוקראינה.
* 4 במרץ – המכסים של ממשל טראמפ בגין 25% על כל היבוא ממקסיקו ומקנדה לארצות הברית נכנסים לתוקף.
* 5 במרץ – מנהל סוכנות הביון המרכזית, ג'ון רטקליף, ציין שארצות הברית הפסיקה לשתף מידע מודעיני עם אוקראינה.
* 7 במרץ – מדינת דרום קרוליינה הוציאה להורג את בראד סיגמן על ידי כיתת יורים. זו הייתה ההוצאה להורג הראשונה בארצות הברית על ידי כיתת יורים, מאז הוצאתו להורג של רוני לי גרדנר ב-2010.
* 9 במרץ – אנשי רשויות ההגירה והמכס עוצרים את הסטודנט הפלסטיני מחמוד חליל, אשר מילא תפקיד מרכזי בהפגנות הפרו-פלסטיניות באוניברסיטת קולומביה, ומבטלים לו את הגרין קארד ואת אשרת הסטודנט שלו.
* 9 במרץ – אדם נורה ונהרג על ידי סוכני השירות החשאי בקרבת הבית הלבן.
* 11 במרץ – הנשיא טראמפ מכריז על הכפלת המכס שנגבה על כל הפלדה והאלומיניום שמיובאים מקנדה - מ-25% ל-50%.
* 12 במרץ – המנהיג העליון האיראני עלי חמינאי דחה באופן רשמי את המשא ומתן עם ארצות הברית על תוכנית הגרעין האיראנית, וקבע כי איראן "לא מעוניינת בנשק גרעיני".
* 13 במרץ – ממשל טראמפ הורה לצבא האמריקני להתכונן לאפשרות של פריסת כוחות צבא אמריקנים בפנמה ואולי אף לאפשרות בה ארצות הברית תחזיר לרשותה את השליטה בתעלת פנמה.
* 13 במרץ – במהלך פגישה בבית הלבן עם מזכ"ל נאט"ו מארק רוטה הנשיא האמריקני טראמפ סירב לשלול את האפשרות שארצות הברית תספח את גרינלנד באומרו "אני חושב שזה יקרה".
* 15 במרץ – הנשיא טראמפ הורה על סדרה של תקיפות אוויריות בתימן באזורים שנמצאים בשליטת החות'ים. בתקיפות נהרגו לפחות 31 בני אדם ופצעו 101 אנשים נוספים. לטענת הממשל האמריקני התקיפות הן תחילתו של מבצע רחב היקף בתימן.
* 15 במרץ – צו ביצוע מאת דונלד טראמפ מכריז על פירוקן של שבע סוכנויות עצמאיות של ממשלת ארצות הברית, כולל הסוכנות האמריקאית לתקשורת גלובלית, המרכז הבינלאומי של וודרו וילסון לחוקרים, המכון לשירותי מוזיאונים וספריות, המועצה הבין-סוכנויות של ארצות הברית לחסרי בית, למוסדות פיננסיים לפיתוח קהילה.
* 18 במרץ – ג'סי הופמן ג'וניור, האנס-רוצח המורשע, הופך לאסיר הראשון שהוצא להורג בלואיזיאנה מזה 15 שנים מאז 2010, וגם הופך לאסיר הראשון שהוצא להורג על ידי היפוקסיה בחנקן בלואיזיאנה.
* 20 במרץ – הנשיא טראמפ חותם על צו ביצועי שמורה על התחלת תהליך סגרית משרד החינוך האמריקאי.
* 23 במרץ – היועץ לביטחון לאומי מייק וולץ מציין שארצות הברית מעוניינת ב"פירוק מלא" של תוכנית הגרעין האיראנית וכי "כל האפשרויות על השולחן".
* 24 במרץ – העורך הראשי של כתב העת האמריקאי *[[האטלנטיק|The Atlantic]]*, ג'פרי גולדברג, חושף שחברי הקבינט של ממשל טראמפ שיתפו אותו בטעות בתוכניות התקיפה בתימן במסגרת צ'אט קבוצתי באפליקציה סיגנל.
* 28 במרץ – סגן הנשיא ג'יי.די. ואנס ועוד מספר בכירים בממשל טראמפ מבקרים בבסיס אמריקאני בגרינלנד.
[ממוזער|200px|2 באפריל - טראמפ מציג לראשונה את [תוכנית המכסים של טראמפ|תוכנית המכסים שהממשל האמריקאי יטיל מעתה ואילך על מדינות רבות ברחבי העולם.]]
* 2 באפריל – דונלד טראמפ מכריז על תוכנית המכסים במסגרתה הממשל האמריקאי יטיל מכסי יבוא גבוהים על רוב מדינות העולם. זאת בטענה שהדבר נחוץ לצורך השגת איזון ביחסי סחר בין-לאומיים. מטרות התוכנית, לפי טראמפ, הן לעודד ייצור מקומי, להפחית את הגירעון המסחרי וליצור מקומות עבודה בארצות הברית. במסגרת תוכנית הממשל מטיל בין היתר מכס של 34% על סין ומכס של 20% על מדינות האיחוד האירופי.
* 3 באפריל – משבר קריסת שוק מניות, המחיקה הגבוהה ביותר בהיסטוריה של שוקי המניות במונחי שווי שוק, בעקבות תוכנית המכסים של טראמפ.

### אירועים צפויים
* 5 במאי – פרשת פי. דידי - תחילת המשפט של הראפר האמריקני שון "דידי" קומבס בגין עבירות של סחר בבני אדם למטרות מין, חטיפה, סחיטה, והסעת אנשים לשם זנות.
* ספטמבר – תוכנית ארטמיס - נאס"א אמורה להשיק את ארטמיס 2 שהיא טיסת הניסוי המאוישת הראשונה של החללית אוריון במסגרתה החללית, ועליה ארבעה אסטרונאוטים (גרגורי ריד ויסמן, ויקטור ג'יי גלובר, כריסטינה קוק וג'רמי רוג'ר הנסן), יבצעו מספר הקפות מסביב לירח ולאחר מכן היא תשוב לכדור הארץ.
* תושלם בנייתה של נושאת המטוסים האמריקנית USS Enterprise מסדרת נימיץ.

## נפטרו

ראו **[[:קטגוריה:אמריקאים שנפטרו ב-2025]]**
[ממוזער|120px|[דייוויד לינץ']]
[110px|ממוזער|[ג'ין הקמן]]
* 3 בינואר – ג'ף באנה, תסריטאי ובמאי קולנוע יהודי-אמריקאי (נולד ב-1977)
* 16 בינואר – דייוויד לינץ', במאי קולנוע וטלוויזיה, תסריטאי, שחקן, מוזיקאי וסופר אמריקאי (נולד ב-1946)
* 7 בפברואר – טוני רוברטס, שחקן קולנוע, טלוויזיה ותיאטרון יהודי-אמריקאי (נולד ב-1939)
* 24 בפברואר – רוברטה פלאק, זמרת אמריקאית בסוגות מוזיקת נשמה, ג'אז, פולק ורית'ם אנד בלוז (נולד ב-1937)
* 26 בפברואר – מישל טרכטנברג, שחקנית ודוגמנית יהודייה-אמריקאית (נולד ב-1985)
* 26 בפברואר – ג'ין הקמן, שחקן קולנוע אמריקאי, זוכה שני פרסי אוסקר ושלושה פרסי גלובוס הזהב (נולד ב-1930)
* 21 במרץ – ג'ורג' פורמן, מתאגרף אמריקאי שהיה פעמיים אלוף העולם באגרוף במשקל כבד (נולד ב-1949)
* 1 באפריל – ואל קילמר, שחקן קולנוע אמריקאי (נולד ב-1959)

## קישורים חיצוניים

## הערות שוליים

*
קטגוריה:שנות ה-2020 בארצות הברית
ארצות הברית